นายกรัฐมนตรี ห่วงใยฝนตกและน้ำท่วมกรุงเทพฯ สั่ง กทม. เร่งระบายน้ำท่วมขังบนถนนและบริเวณบ้านพักประชาชน
นายกรัฐมนตรี ห่วงใยฝนตกและน้ำท่วมกรุงเทพฯ สั่ง กทม. เร่งระบายน้ำท่วมขังบนถนนและบริเวณบ้านพักประชาชนนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยชาวกรุงเทพฯ จึงได้สั่งการไปยังพลตำรวจเอก อัศวิน ขวัญเมือง ผู้ว่าราชการกรุงเทพมหานคร ให้เร่งระบายน้ำที่ท่วมขังบนผิวการจราจรและโดยเฉพาะบริเวณหน้าบ้านเรือนที่พักประชาชนให้รวดเร็ว ซึ่งวันนี้ยังมีฝนตกหนักถึงหนักมากในหลายพื้นที่ของกรุงเทพฯ ขณะนี้ กทม. ประสานงานกับทุกส่วนราชการติดตามสถานการณ์ ปริมาณน้ำฝน เฝ้าระวังจุดเสี่ยงน้ำรอระบาย ตรวจสอบการระบายน้ำ/ประตูน้ำ/ท่อระบายน้ำ เร่งอำนวยความสะดวกการจราจรประชาสัมพันธ์และแจ้งเตือนประชาชนให้หลีกเลี่ยงเส้นทางที่อาจมีปัญหาโฆษกประจำสำนักนายกรัฐมนตรี ยังเปิดเผยว่า แม้นายกรัฐมนตรี จะเดินทางไปปฏิบัติภารกิจเข้าร่วมการประชุมสมัชชาสหประชาชาติ ครั้งที่ 74 ณ นครนิวยอร์ก ประเทศสหรัฐอเมริกา ได้สั่งการให้รายงานสถานการณ์น้ำและการช่วยเหลือประชาชนในทุกพื้นที่ให้ทราบทุกวันด้วย